L'Ajuntament de Sagunt rep l'alumnat Erasmus Plus procedent de diversos països
18 d’abril 2018

![](/media/b1abg5a4/67_c_img_3474.jpg)  
  

Este matí a les 10 hores, l'Ajuntament de Sagunt ha rebut l'alumnat Erasmus Plus 2018, procedent de diferents països europeus amb una important tradició de cultura clàssica. L'objectiu de l'Erasmus Plus és una establir una col·laboració entre diferents ciutats europees al voltant de la cultura clàssica, un programa que té diferents etapes i que s'aniran implementant any rere any.

  

Els i les alumnes, procedents d'Itàlia, Portugal, Bulgària, Lituània i França, són professionals de diferents àmbits relacionats amb l'antiguitat clàssica com a museus, escoles i acadèmies, universitats, etc., els quals, en un primer moment, coneixeran els Ludi Saguntini i el treball de l'Ajuntament de Sagunt i Ludere et Discere al voltant de la romanització i l'estil de vida i cultura dels antics romans i grecs. 

  

Al llarg de la setmana, els integrants de l'Erasmus Plus, coneixeran els diferents tallers i activitats que es desenvoluparan durant els Ludi Saguntini (Spatia, Olimposchola, Olimpomenuts, Fòrum lliure, Plaza dels Déus, tallers, teatre, etc.) i el patrimoni històric i arqueològic de Sagunt. A més, se'ls animarà a experimentar els jocs i activitats que cada dia realitzen els estudiants de la localitat, així com conéixer als talleristes, monitors i altres professionals que han desenvolupat les activitats en els 20 anys de trajectòria del Ludi.

  

Finalment, tractaran d'implementar posteriorment en les seues ciutats les diverses activitats a partir d'allò que aprenguen a Sagunt amb l'objectiu a llarg termini de crear una xarxa de ciutats europees al voltant de la romanització i poder donar forma a un projecte comú.

​​

![](/media/cvanrnfu/67_c_img_3418.jpg)  
![](/media/en2dviwv/67_c_img_3426.jpg)  
![](/media/kz5nikha/67_c_img_3433.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-l-alumnat-erasmus-plus-procedent-de-diversos-paisos/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-l-alumnat-erasmus-plus-procedent-de-diversos-paisos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-l-alumnat-erasmus-plus-procedent-de-diversos-paisos/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-l-alumnat-erasmus-plus-procedent-de-diversos-paisos/)